Selvom mange karnvevalsgæster har været tidligt ude for at feste i de forskellige haver og gårde i og omkring Aalborg, har politiet endnu oplevet problemer. Det eneste, Nordjyllands Politi har modtaget af anmeldelser, er foreløbigt klager over støj fra forskellige musikanlæg. Det er dog ikke noget, man har valgt at gøre noget ved. - Der har været et par stykker, der har været træt af høj musik. Det har vi ikke valgt at gøre noget ved på en dag som i dag, hvor der er karneval, fortæller vagtchef Poul Batsberg til TV2 Nord. Vær opmærksom på, at der bliver vindstille i Aalborg lørdag og helt op til 29 grader. Husk derfor solcremen og masser af vand. Du kan se hele TV2 Nords liveudsendelse fra karneval fra klokken 10 til 13 på TV2 Nord Salto eller her på hjemmesiden. Reporterne i marken er Mette Kristensen, Robert Bedsted og Mogens Jørgensen.

Opsummering:
Nordjyllands Politi har kun modtaget enkelte klager om høj musik forud for lørdagens store optog.